**איישה אז'דה פקאן** (בטורקית: **Ayşe Ajda Pekkan**; נולדה ב-12 בפברואר 1946 באיסטנבול, טורקיה) היא זמרת פופ ושחקנית טורקית. לאחר קריירה שסבבה סביב חמישה עשורים עד עתה, אז'דה הוציאה למעלה מ-20 אלבומים ויחד עם סזן אקסו, היא נחשבת לאמנית המוזיקלית הטורקיה המסחרית ביותר עם מכירות של למעלה מ-30 מיליון עותקים ברחבי העולם. היא מכונה "הסופרסטאר" של מוזיקת הפופ הטורקית. על אף שהתפרסמה בעיקר בזכות המוזיקה, אז'דה התחילה את הקריירה שלה כשחקנית כשהופיעה בכמעט 50 סרטים. במשך קריירת הסולו שלה, אז'דה הקליטה שירים ב-9 שפות. חוץ מטורקית, היא דוברת אנגלית וצרפתית באופן שוטף, ובנוסף יכולה לתקשר גם באזרית ובאיטלקית.

ביוגרפיה
--------

אז'דה נולדה לרדבאן פקאן, קצין בחיל הים הטורקי ולנבין דוברוצ'ה, עקרת בית. היא בילתה את ילדותה בנפת קוג'לי.

בעזרת אחותה, סמיראמיס, אז'דה החלה להופיע במועדון האיסטנבולי הפופולרי "Çatı" ("הגג") ב-1962. באותה שנה היא גם זכתה בתחרות לגרסאות כיסוי והחלה בקריירה מקצועית.
בין 1963 ל-1967, היא הופיעה ב-47 סרטי קולנוע לצד שחקנים מפורסמים, בעיקר בתפקידי שירה. השיר אותו ביצעה לראשונה, "Her Yerde Kar Var" ("שלג בכל מקום") היה גרסת הכיסוי לשירו של הזמר הצרפתי אדאמו "Tombe la Neige" ("השלג יורד"), והדבר הוביל אותה להצלחה רבה ב-1965. בשנת 1968 היא הוציאה את השיר - "İki Yabancı" ("שני זרים"), שהפך לרב-מכר. ההצלחה הגואה של אז'דה הביאה למצב שבו היא הוזמנה לעשרות פסטיבליים בינלאומיים, כולל פסטיבל אפולוניה המפורסם באתונה בשנים 1968 ו-1969 ופסטיבל הים התיכון בברצלונה בשנת 1969.

שיריה של אז'דה הצליחו עד כדי כך שבשנת 1976 היא הופיעה יחד עם אנריקו מסיאס בהופעה משותפת בפריז. כשהיא מודעת לכינוייה, אז'דה הוציאה את אלבומה הראשון, "Süperstar" ("סופרסטאר") בספטמבר 1977. באותה השנה, היא השתתפה בפסטיבל המוזיקה של ימאהה שבטוקיו וזכתה להצלחה רבה. כמו כן היא הוציאה אלבומים בגרמנית ובצרפתית בשנות ה-70 המוקדמות. בנקודה הזאת, היא הוציאה את אלבומה השני - "Süperstar II" ("סופרסטאר 2") ב-1979.

באפריל 1980 ייצגה פקאן את מדינתה באירוויזיון עם השיר "Pet'r Oil" ("נפט") בהאג, הולנד. לאחר מכן החליטה לקחת הפסקה קצרה ועברה להתגורר בארצות הברית. לאחר ששבה לטורקיה, הקליטה שני אלבומים שכשלו: "Sen Mutlu Ol" ("היה שמח") ו-"Sevdim Seni" ("אהבתי אותך"). אז'דה הבינה שמוטב שתחזור לסגנונה המקורי וכך היה, וב-1983 שבה הצלחתה. באותה שנה היא הוציאה את האלבום "Süperstar III" ("סופרסטאר 3") ובשנת 1987 את האלבום "Süperstar IV" ("סופרסטאר 4"). "סופרסטאר 3" הוכתר כהצלחה כבירה; במקריות, זהו אלבומה היחיד שאינו ניתן להשגה. "סופרסטאר 4" הצליח קצת פחות מקודמו. כשלוש שנים לפני כן, נישאה אז'דה לאיש העסקים מהמט אלי בארס, אך נישואיהם תמו בשנת 1990 לכשהתגרשו.

בסוף שנת 1989, אז'דה החלה לעבוד על אלבום עם מוזיקאים טורקים מפורסמים שכלל את פואט גונר (משלישיית MFÖ המפורסמת), שהרזאט ומטין אוזולקו. האלבום שענה לשם "Ajda 1990" ("אז'דה 1990") סימן פריצת דרך חדשה בשביל אז'דה, כשמכר מעל למיליון עותקים. יחד עם ההצלחה שהחלה לגאות, אז'דה כבר הייתה מוכנה לאלבום נוסף.

ב-1991 היא הוציאה אלבום נוסף, Seni Seçtim ("בחרתי בך"), שנחל הצלחה גדולה אף יותר מקודמו. להיטים כמו Sevgide Seni Seçtim ("בחרתי אותך באהבה"), "Eline Gözüne Dizine Dursun" ("התבייש לך") ו-"Vazgeçme ("אל תוותר") כולם צעדו במקום הראשון במצעדים הטורקיים.

כעבור שנתיים, הקליטה פקאן את אלבומה "Ajda 1993" ("אז'דה 1993") בשווייץ, טורקיה וארצות הברית. לאלבום הזה היא ציוותה לעצמה את הפזמונאי הטורקי המפורסם, אטילה שרפטו, שכתב לסלין דיון את השיר איתו זכתה באירוויזיון 1988. להיטי האלבום היו "Sarıl Bana ("חבק אותי"), "Oyalama Beni ("אל תכבוש אותי"), "Eyvah (אבוי!) ו-"Ağlama Anne ("אל תבכי, אמא").

לאחר עשרות אלבומים מצליחים, בספטמבר 1998 יצא אלבום מיטב הלהיטים של אז'דה פקאן. בשנת 2000 היא הוציאה אלבום נוסף שענה לשם "Diva" ("דיווה") שמכר מעל לשני מיליון עותקים ברחבי העולם.

ב-2001, החלה להופיע במועדון האיסטנבולי "Catwalk", שם הכרטיסים להופעותיה נקנו כולם, בעזרת הקהל שהיה נחוש לראות את ה"סופרסטאר" אחרי שלוש שנות היעלמות. ההופעות היו כל כך מוצלחות עד כדי כך שאז'דה נאלצה להאריך את סיבוב ההופעות עצמו בכחצי שנה.

בשנת 2002 היא החלה לצלם סרט בשם Şöhret Sandalı ("סירת התהילה"), אך הוא יצא רק בשנת 2006 עקב בעיות כלכליות.

בקיץ 2003, הוציאה אז'דה את הסינגל "Sen İste" ("פשוט תרצה"), שנכתב על ידי שהרזאט. שלוש שנים אחר כך, היא הוציאה את האלבום "Cool Kadin" ("בחורה מגניבה"). האלבום הזה הפיק את להיט הדאנס "Vitarin" ושיר דיסקו העונה לשם "Amazon" ("אמזונה"). במשך חצי השנה הראשונה, 800,000 עותקים של הסינגל "Cool Kadin" נמכרו רק בטורקיה עצמה.

בקיץ 2007 היא פרצה שוב לסיבוב הופעות שענה לשם "Ajda goes Disco", כשהיא מבצעת את שיריה בעיבודי דיסקו יחד עם התקליטנים המפורסמים ביותר בטורקיה. לאחר מכן, היא החלה לעבוד במהירות על אלבום חדש, אותו הקליטה בטורקיה. האלבום, שנשא את השם "Aynen Öyle" (בדיוק כך) יצא בטורקיה, גרמניה ובארצות הברית ביולי 2008. על-מנת לקדם אותו, אז'דה יצאה לעוד סיבוב הופעות בטורקיה.

דיסקוגרפיה
----------

### אלבומים

* 2008: Aynen Öyle ("בדיוק כך")
* 2006: Cool Kadın ("בחורה גזעית")
* 1996: Ajda Pekkan ("אז'דה פקאן")
* 1993: Ajda 93 ("אז'דה 93'")
* 1991: Seni Seçtim ("בחרתי בך")
* 1990: Ajda 90 ("אז'דה 90'")
* 1987: Süperstar IV ("סופרסטאר 4")
* 1985: Ajda Pekkan ve Beş Yıl Önce On Yıl Sonra ("אז'דה פקאן ו- Beş Yıl Önce On Yıl Sonra")
* 1983: Süperstar III ("סופרסטאר 3")
* 1982: Sevdim Seni ("אהבתי אותך")
* 1981: Sen Mutlu Ol ("היה שמח")
* 1979: Süperstar II ("סופרסטאר 2")
* 1978: Pour Lui ("בשבילו")
* 1977: Süperstar ("סופרסטאר")
* 1972: Ajda Pekkan Vol. III ("אז'דה פקאן, דיסק שלישי")
* 1969: Fecri Ebcioğlu Sunar: Ajda Pekkan ("פג'רי אבג'יולו מציג: אז'דה פקאן")
* 1968: Ajda Pekkan ("אז'דה פקאן 1968")

קישורים חיצוניים
----------------

ויקישיתוף מדיה וקבצים בנושא **אז'דה פקאן** בוויקישיתוף
* 

* אתר האינטרנט הרשמי של אז'דה פקאן
* אז'דה פקאן, ברשת החברתית פייסבוק

* אז'דה פקאן, ברשת החברתית אקס (טוויטר)

* אז'דה פקאן, ברשת החברתית אינסטגרם

* אז'דה פקאן, סרטונים בערוץ היוטיוב

* אז'דה פקאן, במסד הנתונים הקולנועיים IMDb (באנגלית)

* אז'דה פקאן, באתר אייטונס (באנגלית)

* אז'דה פקאן, באתר ספוטיפיי

* אז'דה פקאן, באתר MusicBrainz (באנגלית)

* אז'דה פקאן, באתר דיזר

* אז'דה פקאן, באתר Yandex.Music (ברוסית)

* אז'דה פקאן, באתר Discogs (באנגלית)

* אז'דה פקאן, באתר Songkick (באנגלית)

* אז'דה פקאן, באתר Genius

* אז'דה פקאן, באתר SecondHandSongs

* אז'דה פקאן, באתר טיידל (באנגלית)

| טורקיהטורקיה טורקיה באירוויזיון |
| --- |
| 

|  |
| --- |
| 
* **1975**: סמיהה יאנקי (Seninle Bir Dakika)‏
* **~~1976 עד 1977~~**
* **1978**: נילופר יומלו ונזאר (Les Jardins De Monaco)‏
* **~~1979~~**~~: מריה ריטה אפיק ו-21. Peron (Seviyorum)‏~~
* **1980**: אז'דה פקאן (Petrol)‏
* **1981**: איישגול אלדינץ ואוצלוסו (Notre Vie C'Est La Musique)‏
* **1982**: ניקו (Hani?)‏
* **1983**: צטין אלפ (Opera)‏
* **1984**: לפני חמש שנים, עשור אחרי (Halay)‏
* **1985**: MFÖ‏ (Aşık oldum (Didai didai dai)‏
* **1986**: קליפס ואונלר (Halley)‏
* **1987**: סייאל טאנר ולוקומוטיף (Şarkım Sevgi Üstüne)‏
* **1988**: MFÖ‏ (Sufi)‏
* **1989**: פאן (Bana Bana)‏
* **1990**: קאייהאן (Gözlerinin Hapsindeyim)‏
* **1991**: איזל, ריאן וקאן (İki Dakika)‏
* **1992**: איילין וטאנקוש (Yaz Bitti)‏
* **1993**: בוראק איידוס (Esmer Yarim)‏
* **~~1994~~**
* **1995**: ארזו אס (Sev)‏
* **1996**: שבנם פאקר (Beşinci Mevsim)‏
* **1997**: שבנם פאקר וגרופ אתניק (Dinle)‏
* **1998**: טרקן טוזמן (Unutamazsın)‏
* **1999**: טיובה אוניל (Dön Artık)‏
* **2000**: פינאר איין ו-SOS‏ (Yorgunum Anla)‏
* **2001**: סדאת יוג (Sevgiliye Son)‏
* **2002**: ספיר (Leylaklar Soldu Kalbinde)‏
* **2003**: סרטאב ארנר (Everyway That I Can)‏
* **2004**: אתנה (For Real)‏
* **2005**: Gülseren‏ (Rimi Rimi Ley)‏
* **2006**: סיבל טיזין (Süperstar)‏
* **2007**: קנן דואולו (Shake It Up Şekerim)‏
* **2008**: Mor ve Ötesi‏ (Deli)‏
* **2009**: הדיסה (Düm Tek Tek)‏
* **2010**: מאנגה (We Could Be The Same)‏
* **2011**: ייקסק סדקאט (Live It Up)‏
* **2012**: ג'אן בונומו (Love Me Back)‏
* **~~2013 עד 2023~~**
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4604631
* BnF: cb14772273m (data)
* GND: 134170865
* ISNI: 0000 0001 1943 0770
* LCCN: n2006204882
* MusicBrainz: 838bdef5-4fb9-4465-82c6-e716e6590564
* VIAF: 162082547
* WorldCat: lccn-n2006204882

 |